[{"text_idx": "#000000", "text": "Facebookek 486.916 eurotako galerak aitortu ditu Espainian 2016. urtean. 2015.ean ere galerak izan omen zituen, 324.184 \u20actakoak. Nork sinetsi?"}, {"text_idx": "#000001", "text": "Publizitatez lortzen dituen diru sarrerak Irlandan deklaratzen ditu. Horrela, ingeniaritza finantziarioa erabiliz lortzen du Espainian eta beste hainbat herrialdeetan diru galerak aitortzea eta elkarteen gaineko zergarik ez ordaintzea."}, {"text_idx": "#000002", "text": "2017ko lehengo hiru hilekoan 6.959 miloi dolarretako irabaziak iragarri berri ditu, 2.000 miloi erabiltzaile dituenez, erabiltzaileko 14 dolar inguru irabaziko ditu 2017an. A ze pagotxa! 2.000 miloi erabiltzaile gara Facebooken altxorra, guk geuk ematen diogu informazioa Facebooki musu truk, guk geuk egiten dugu Facebook handi, negozio eredu bikaina beraiena."}, {"text_idx": "#000003", "text": "Antzeko negozioa du Googlek ere, publizitatean oinarritutakoa, nork ez du erabiltzen bere bilatzailea? Baina horren inguruan IT ekosistema zabala sortu du, urtetik urtera zerbitzu gehiago eskaintzen du, izan mapak edo sakeleko telefonoaren sistema eragilea, izan hardwarea edo softwarea. 2017an 20.000 miloi dolar inguru irabaziko ditu bere jabea den Alphabet enpresak. Euskadiko erkidego autonomoaren urteko aurrekontua baino handiagoa izango da Googlek aurten irabaziko duena."}, {"text_idx": "#000004", "text": "Hirugarren erraldoia Amazon da, duela hamarkada bat internet bidez liburuak saltzen bazituen, egun Estatu Batuetan arropa gehien saltzen duen enpresa da, ukitzen duen guztia jaten du, izan IT zerbitzuak edo produktu freskoen salmenta. Egunotan Amazon Key zerbitzua iragarri du, etxeko atean bideo kamera bat eta zerraiala automatikoa jarriko dizute, erosi duzun produktua etxean jasoko duzu, garraiolaria zure etxeko atera hurbiltzen denean, mezu bat jasoko duzu, kamera piztuko da eta garraiolaria ikusiko duzu, ados bazaude zure telefonotik automatikoki etxeko atea irekiko diozu."}, {"text_idx": "#000009", "text": "Gorde nire izena, emaila eta webgunea bilatzaile honetan komentatzen dudan hurrengorako."}, {"text_idx": "#000011", "text": "Aurreko artikuluaMugikor bera lanerako eta asialdirako?Hurrengo artikuluaEdukien marketina eta sare sozialen marketina, eskutik helduta halabeharrez"}, {"text_idx": "#000012", "text": "Mugikor bera lanerako eta asialdirako?"}, {"text_idx": "#000013", "text": "Edukien marketina eta sare sozialen marketina, eskutik helduta halabeharrez"}, {"text_idx": "#000014", "text": "Kolaboratzaile honen beste artikulu batzuk Gizarte digitalaBanda zabala guztiontzat Gizarte digitalaDatuen garrantzi eta balio Gizarte digitalaKongoren aldeko mugikorrak"}, {"text_idx": "#000015", "text": "Kolaboratzaile honen beste artikulu batzuk"}, {"text_idx": "#000016", "text": "sarean.eus ingurune digitala musutruk beraien ezagutzak partekatu nahi dituzten 47 kolaboratzaileei esker da posible"}]